rejauldu/bengali-wikipedia huggingface dataset:
শ্রেণী →  ১  ২  ৩  ৪ ৫  ৬  ৭  ৮  ৯ ১০ ১১  ১২ ১৩ ১৪ ১৫  ১৬ ১৭ ১৮ ↓ পর্যায় ১   ২         ৩         ৪                   ৫                   ৬                   ৭                  * ল্যান্থানাইড সারি               ** অ্যাক্টিনাইড সারি                  আরও দেখুন   পর্যায় সারণি  বিষয়শ্রেণী:পর্যায় সারণি  ar:جدول دوري (قياسي) da:Det periodiske system en:Periodic table (standard) ko:주기율표 (표준) su:Tabel periodik (baku) tr:Şablon:Periyodik cetvel vi:Bảng tuần hoàn (tiêu chuẩn)
খুশকি ত্বকের বিশেষ একটি অবস্থাকে বুঝায়, যা মূলত মাথার খুলিতে বেশি দেখা যায়। এতে চর্মরেণু মাথার ত্বক থেকে আঁশের মত উঠে উঠে আসে, এবং ঝরে পড়ে। খুশকি আত্মসম্মানের এমনকি সামাজিক সমস্যাও তৈরী করতে পারে। এ অবস্থার আরও ভয়াবহ রূপ হলো সেবোরেইক ডারমাটাইটিস বা ত্বকের তৈলাক্ত ও চুলকানিপ্রবণ অবস্থা।  খুশকির স্পষ্ট কোন কারণ জানা না গেলেও, ধারণা করা হয় জিনগত ও পরিবেশগত কারণে খুশকি হতে পারে। শীতকালে যেটা আরও বাড়ার সম্ভাবনা থাকে। খুশকির পেছনে কারণ হিশেবে অপরিচ্ছন্নতাকে দায়ী করা হলেও, মূলত তার সাথে এর সম্পর্ক নেই।  ত্বকের কোষের মাত্রাতিরিক্ত বৃদ্ধির কারণে খুশকি হয়ে থাকে। লক্ষণের উপর ভিত্তি করে খুশকির রোগনির্ণয় ও চিকিৎসা করা হয়।  খুশকির কোন সাধারণ প্রতিকার নেই।  অ্যান্টিফাংগাল ক্রিম বা স্যালিসিলিক অ্যাসিড ব্যবহার করে অবস্থার কিছুটা উন্নতি হতে পারে। প্রাপ্তবয়স্কদের অর্ধেকই এ অবস্থার স্বীকার, যেখানে মহিলাদের চেয়ে পুরুষদের মধ্যে আক্রান্তর হার বেশি।  পৃথিবীর প্রায় সব জায়গার লোকই খুশকিতে আক্রান্ত হয়।   কারণ  অনেক কারণেই খুশকি হতে পারে। খুশকির সবচেয়ে সাধারণ কারণ বলা যেতে পারে সেবোরেইক ডারমাটাইটিস বা ত্বকের তৈলাক্ত ও চুলকানিপ্রবণ অবস্থাকে।  এক ধরনের ছত্রাক আছে যার নাম মেলাসেজিয়া। সব প্রাপ্তবয়স্ক মানুষের মাথার খুলিতেই এই মেলাসেজিয়া ছত্রাক থাকে। মেলাসেজিয়া নতুন ত্বক কোষ জন্মাতে সহায়তা করে। কিন্তু ত্বকে ময়লা জমে তেল চিটচিটে অবস্থার মধ্যে এই ছত্রাক বিপদে ফেলতে পারে। এ অবস্থায় জন্মানো অতিরিক্ত ত্বক কোষগুলো মরে যায় এবং ঝরে পড়ে। মাথা থেকে ঝরে পড়া সাদা-হলদে খুশকি আসলে আমাদের ত্বকের মৃত কোষ। তবে, মাথা ছাড়াও বাহুমূল, ঊরুসন্ধিসহ শরীরের অন্যত্রও খুশকি হতে পারে।  এ ছাড়া শুষ্ক ত্বকও খুশকির একটা সাধারণ কারণ। শুষ্ক ত্বকের ছোট ছোট মৃত কোষ খুশকি তৈরিতে সহায়তা করে। মাথা ছাড়াও শরীরের অন্যত্রও শুষ্ক ত্বকের নমুনা দেখা যাবে।   লক্ষণ thumb|alt=Severe dryness of scalp resulting in Dandruff.|খুশকির সচরাচর উদাহরণ। খুশকির লক্ষণের মধ্যে আছে শুষ্ক মাথার ত্বক, ত্বক ঝরে পড়া। ত্বক লাল ও চিটচিটে হয়ে যাওয়া, অস্বস্তিকর অবস্থাও খুশকির লক্ষণ।  তথ্যসূত্র  "https://dainikchorcha.com/simple-home-remedies-for-dandruff/"। https://dainikchorcha.com/। দৈনিক চর্চা। সংগ্রহের তারিখ 6 ফেব্রুয়ারি ২০২1।   বহিঃসংযোগ   বিষয়শ্রেণী:কেশবিন্যাস বিষয়শ্রেণী:মানব মাথা ও গলা বিষয়শ্রেণী:ত্বকের প্রদাহ
এয়ার সার্জেন্ট সিরিল ম্যাথু ফ্রাঁসোয়া (; জন্ম: ২০ জুন, ১৮৯৭ - মৃত্যু: ২৬ মে, ১৯৪৪) কেন্টের লুইশ্যাম এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯২০-এর দশকের সূচনাকালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর দক্ষিণ আফ্রিকান ক্রিকেটে গ্রিকুয়াল্যান্ড ওয়েস্ট দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে ফাস্ট-মিডিয়াম বোলিংয়ে পারদর্শী ছিলেন সিরিল ফ্রাঁসোয়া।   প্রথম-শ্রেণীর ক্রিকেট  লন্ডনে জন্মগ্রহণকারী সিরিল ফ্রাঁসোয়া খুবই কম বয়সে দক্ষিণ আফ্রিকায় চলে আসেন। ডানহাতি ব্যাটসম্যান সিরিল ফ্রাঁসোয়া নিচেরসারির ব্যাটসম্যান হিসেবে প্রথম-শ্রেণীর খেলোয়াড়ী জীবন শুরু করেন। পরবর্তীতে মাঝারিসারির ব্যাটসম্যান হিসেবে নিজেকে প্রতিষ্ঠিত করেন ও ডানহাতে ফাস্ট-মিডিয়াম বোলিংয়ে পারঙ্গমতা দেখিয়েছেন। ১৯২০-২১ মৌসুম থেকে ১৯২৭-২৮ মৌসুম পর্যন্ত সিরিল ফ্রাঁসোয়া’র প্রথম-শ্রেণীর খেলোয়াড়ী জীবন চলমান ছিল। মারকুটে ব্যাটসম্যান ছিলেন।  ১৯২০ থেকে ১৯২৮ সময়কালে গ্রিকুয়াল্যান্ড ওয়েস্ট দলের নিয়মিত সদস্যের মর্যাদা লাভ করেছিলেন। কারি কাপের খেলাগুলোয় অংশ নিয়ে ১৭.৯৪ গড়ে ৬১০ রান ও ২৫.৯৮ গড়ে ৭৬ উইকেট পেয়েছেন। ১৯২২-২৩ মৌসুমে সফররত এমসিসি দলের বিপক্ষে গ্রিকুয়াল্যান্ড ওয়েস্টের সদস্যরূপে ৭/১১৪ বোলিং পরিসংখ্যান গড়েন।   আন্তর্জাতিক ক্রিকেট  সমগ্র খেলোয়াড়ী জীবনে পাঁচটিমাত্র টেস্টে অংশগ্রহণ করেছেন সিরিল ফ্রাঁসোয়া। সবগুলো টেস্টই ইংল্যান্ডের বিপক্ষে খেলেছিলেন তিনি। ২৩ ডিসেম্বর, ১৯২২ তারিখে জোহেন্সবার্গে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১৬ ফেব্রুয়ারি, ১৯২৩ তারিখে ডারবানে একই দলের বিপক্ষে সর্বশেষ টেস্টে অংশ নেন তিনি।  প্রস্তুতিমূলক খেলায় সুন্দর ক্রীড়াশৈলী প্রদর্শনের স্বীকৃতিস্বরূপ পাঁচ টেস্ট নিয়ে গড়া সিরিজের সবকটিতেই অংশগ্রহণের সুযোগ লাভ করেন। বোলার হিসেবে তাকে দক্ষিণ আফ্রিকা দলে রাখা হয়। তবে, সমগ্র সিরিজে তিনি মাত্র ছয় উইকেট পেয়েছিলেন। তন্মধ্যে, প্রথম টেস্টের প্রথম ইনিংসে ৩/২৩ পান। কিন্তু, ব্যাট হাতে বেশ দক্ষতার পরিচয় দিয়েছিলেন। ৩১.৫০ গড়ে ২৫২ রান তুলেন তিনি। ৭২, ৪৩ ও ৪১ রানগুলো উল্লেখযোগ্য ছিল।  দূর্ভাগ্যবশতঃ ১৯২৪ সালে ইংল্যান্ড গমনার্থে তাকে দলে রাখা হয়নি। তাসত্ত্বেও, সম্মানীয় এল. এইচ. টেনিসনের নেতৃত্বে পরের মৌসুমে সফররত ইংরেজ দলের বিপক্ষে অনানুষ্ঠানিক টেস্ট খেলাগুলোয় অংশ নেন তিনি। ০ ও ৩৫ রান তুলেন। ১৯২৭-২৮ মৌসুমে সর্বশেষ দুইটি প্রথম-শ্রেণীর খেলায় অংশ নেন। এমসিসি’র বিপক্ষে ৫৪ এবং অরেঞ্জ ফ্রি স্টেটের বিপক্ষে ৯৭ ও ৫৪ রানের ইনিংস খেলেছিলেন।   দেহাবসান  গাড়ী দূর্ঘটনার কবলে নিপতিত হন। ২৬ মে, ১৯৪৪ তারিখে ৪৬ বছর বয়সে ট্রান্সভালের প্রিটোরিয়ার কাছাকাছি এলাকায় সিরিল ফ্রাঁসোয়া’র জীবনাবসান ঘটে।   তথ্যসূত্র    আরও দেখুন   বব ক্যাটারল  হ্যারন্ড বামগার্টনার  দক্ষিণ আফ্রিকান টেস্ট ক্রিকেটারদের তালিকা  প্রথম-শ্রেণীর ক্রিকেট দলসমূহের বর্তমান তালিকা  আন্তর্জাতিক ক্রিকেটে অংশগ্রহণকারী পরিবারের তালিকা  টেস্ট ক্রিকেট অভিষেকে ৫ উইকেট লাভকারী ইংরেজ ক্রিকেটারদের তালিকা   বহিঃসংযোগ       বিষয়শ্রেণী:১৮৯৭-এ জন্ম বিষয়শ্রেণী:১৯৪৪-এ মৃত্যু বিষয়শ্রেণী:গ্রিকুয়াল্যান্ড ওয়েস্টের ক্রিকেটার বিষয়শ্রেণী:দক্ষিণ আফ্রিকায় ইংরেজ অভিবাসনকারী বিষয়শ্রেণী:দক্ষিণ আফ্রিকান ক্রিকেটার বিষয়শ্রেণী:দক্ষিণ আফ্রিকার টেস্ট ক্রিকেটার বিষয়শ্রেণী:দ্বিতীয় বিশ্বযুদ্ধে নিহত দক্ষিণ আফ্রিকান সামরিক কর্মকর্তা
thumb|রেড নদী এবং ফাটল দেখানো শীর্ষস্থানীয় মানচিত্র thumb|রেড নদী (নানশা রিজার্ভর) তার গভীর উপত্যকার ঢালু, পাত্রু শহরের দক্ষিণে, জিয়ানশুই কাউন্টি থেকে দেখা যায় চীন ও ভিয়েতনামের মধ্যে লাল নদী ফাটল বা গান হং ফাটল একটি প্রধান চ্যুতি। দক্ষিণ চীন আন্দোলন  এটি মায়ানমারের সাগাইং ফল্টের সাথে মিলিত হয় যা ভারতীয় প্লেটের উত্তরপথ আন্দোলনকে প্রশস্ত করে।, সঙ্গে জমি (Indochina) ত্রুটিযুক্ত এবং ঘূর্ণন ঘড়ির কাঁটার মধ্যে। এটি ১৯৭০ সালে টঙ্গী ভূমিকম্পের জন্য দায়ী ছিল।  এটি তার উপত্যকার মাধ্যমে প্রবাহিত  রেড নদী পরে নামকরণ করা হয়।  রেড নদী একটি এনডব্লিউ-এসই অভিযোজনে অবস্থিত একটি সংঘাত পূর্ন ফাটল।Watkinson et al. 2008   আরও দেখুন     ১৯৭০ টংহাই ভূমিকম্প    ১৯২৫ দালি ভূমিকম্প  তথ্যসূত্র    বিষয়শ্রেণী:ভিয়েতনামের ভূতত্ত্ব বিষয়শ্রেণী:চীনের ভূতত্ত্ব
লন্ডনের ১০ ডাউনিং স্ট্রিট হল ফার্স্ট লর্ড অব দ্য ট্রেজারির সরকারি বাসভবন ও কার্যনির্বাহী কার্যালয়, সাধারণত কনভেনশন অনুসারে ফার্স্ট লর্ড অব দ্য ট্রেজারি হলেন যুক্তরাজ্যের প্রধানমন্ত্রী। ভবনটি যুক্তরাজ্যে লোকমুখে ১০ নম্বর নামেও পরিচিত। ৭০ হোয়াইটহল সংলগ্ন মন্ত্রিপরিষদ কার্যালয়ের পাশাপাশি, এটি যুক্তরাজ্য সরকারের সদর দপ্তর।  ১০ নম্বর হল ৩০০ বছরের বেশি পুরানো ভবন এবং এতে প্রায় ১০০ টি কক্ষ রয়েছে। এটি লন্ডনের ওয়েস্টমিনস্টার শহরের ডাউনিং স্ট্রিটে অবস্থিত। প্রধানমন্ত্রীর ব্যবহারের জন্য একটি ব্যক্তিগত বাসস্থান তৃতীয় তলায় রয়েছে এবং ভবনের সর্বনিম্ন অংশ একটি রান্নাঘর রয়েছে। অন্যান্য তলে কার্যালয় ও সম্মেলন, অভ্যর্থনা, বসার এবং খাবারের কক্ষ রয়েছে, যেখানে প্রধানমন্ত্রী কাজ করেন এবং  যেখানে সরকারি মন্ত্রী, জাতীয় নেতা ও বিদেশী বিশিষ্ট ব্যক্তিরা প্রধানমন্ত্রীর সঙ্গে দেখা ও আতিথ্যতা লাভ করেন। পশ্চাদ্ভাগে একটি অভ্যন্তরীণ আঙ্গিনা ও বারান্দা থেকে দৃশ্যমান ১/২ একর (০.২ হেক্টর) ক্ষেত্রফল বিশিষ্ট একটি বাগান আছে। সেন্ট জেমস পার্ক সংলগ্ন, ১০ নম্বর ভবনটি ব্রিটিশ রাজের লন্ডন বাসভবন বাকিংহাম প্যালেস থেকে আনুমানিক ৩/৪ মাইল (১.২ কিমি) দূরে অবস্থিত এবং সংসদের উভয় কক্ষের মিলনস্থল ওয়েস্টমিনস্টার প্রাসাদের নিকটবর্তী।  ১০ ডাউনিং স্ট্রিট হল সরকারি সম্পত্তি। এটির নিবন্ধিত আইনি শিরোনামটি সেক্রেটারি অব স্টেট ফর লেভেলিং আপ, হাউসিং অ্যান্ড কমুনিটিজ নামে ধারণ করা হয়েছে (রাষ্ট্র সচিব হলেন একজন কর্পোরেশন সোল)।See Cabinet Office letter dated 9 October 2018 in response to Freedom of Information request of 11 September 2018  তথ্যসূত্র  বিষয়শ্রেণী:ব্রিটিশ প্রধানমন্ত্রীর কার্যালয় বিষয়শ্রেণী:ডাউনিং স্ট্রিটের ভবন ও কাঠামো বিষয়শ্রেণী:মন্ত্রিপরিষদ বিভাগ বিষয়শ্রেণী:যুক্তরাজ্যের সরকারি বাসভবন বিষয়শ্রেণী:প্রধানমন্ত্রীর বাসভবন
কোপিং কুকিজ ছিল মার্কিন যুক্তরাষ্ট্রের ওয়াশিংটন রাজ্যের সিয়াটলের ক্যাপিটল হিলের ১২তম অ্যাভিনিউতে অবস্থিত একটি এলজিবিটিকিউ এবং নারী মালিকানাধীন রুটিঘর ও মিষ্টান্নের দোকান।  ব্যবসাটি তাদের আয়ের একটি অংশ মিশন-সংলগ্ন অলাভজনক সংগঠন বিশেষ করে মানসিক স্বাস্থ্য সম্পর্কিত সংস্থাগুলোতে দান করেছিল। ক্যাপিটল হিল সিয়াটল ব্লগ অনুসারে, কোপিং কুকিজ "তাদের আর্থিক অবস্থা পরীক্ষা করে, পরিচালনা পর্ষদের মূল্যায়ন করে এবং সংস্থাগুলো কীভাবে সামাজিক যোগাযোগ মাধ্যমের অ্যাকাউন্টগুলোতে যোগাযোগ করে তা তদন্ত করে" সম্ভাব্য গোষ্ঠীগুলোকে সমর্থন করার জন্য নির্বাচন করে। ব্যবসাটি সামাজিক যোগাযোগ মাধ্যমে মানুষকে মানসিক স্বাস্থ্য সম্পর্কে শিক্ষা প্রদান করে।  কিং-টিভি অনুসারে, কোপিং কুকিজ "আনন্দদায়ক, মজাদার, মানসিক স্বাস্থ্য-বিষয়বস্তুযুক্ত" নামের বড় কুকিগুলোর জন্য বিখ্যাত। ঠান্ডা কুকির জাতগুলোর মধ্যে ছিল চকলেট চিপ, কোকোলেমন (নারকেল, লেবু এবং সাদা চকলেট), কী লাইম ক্লাইম্ব এবং সেফ অ্যান্ড স্কোনড। কিছু কুকিতে ক্যারামেল, ম্যাশম্যালো এবং ওরিওর মতো উপাদান ভরা ছিল। রকি রায়ট বাদাম এবং মার্শম্যালো ক্রিম দিয়ে ভরা ছিল। মৌসুমি খাবারের মধ্যে ছিল আর্ল গ্রে এবং লেবুর পোস্ত, সেইসাথে লেবু-বয়েসেনবেরি।   ইতিহাস  কোপিং কুকিজ ছিল একটি সহ-মালিকানাধীন রুটিঘর। এর অংশীদারিত্বে ছিল অ্যাশলে হার্নান্দেজ এবং স্যাম প্যাডিলা। এই ব্যবসাটি ২০২০ সালের জুলাই মাসে কোভিড-১৯ এর বৈশ্বিক মহামারির সময় সিয়াটল চিলড্রেনসে হার্নান্দেজের সহকর্মীদের জন্য একটি বেক সেল হিসেবে শুরু হয়। তার সহকর্মীরা বিভিন্ন অলাভজনক সংগঠনকে দান করার মাধ্যমে কুকিজ "কিনে" নেন। এই বিক্রয় দম্পতিকে আরও অনুষ্ঠানের আয়োজন করতে উৎসাহিত করে এবং এটি পপ-আপের একটি সিরিজে পরিণত হয়। দ্য সিয়াটল টাইমস অনুসারে, "একটি বিচ্ছিন্ন সময়ে তাদের সম্প্রদায়ের সাথে সংযোগ স্থাপনের ইচ্ছা থেকেই কোপিং কুকিজ শুরু হয়"। ফেড আপ কালেক্টিভ, স্টোনওয়াল ইয়ুথ এবং ডাব্লিউএ থেরাপি ফান্ড হলো কোপিং কুকিজ কর্তৃক সমর্থিত সংস্থাগুলোর মধ্যে অন্যতম।  হার্নান্দেজ এবং প্যাডিলা তাদের রান্নাঘরকে একটি কমিশনারি রান্নাঘরে উন্নীত করেন এবং ২০২৩ সালের মার্চ মাসে একটি স্টোরফ্রন্ট খোলেন। এটি ২০২৪ সালের ১৭ মার্চ স্থায়ীভাবে বন্ধ হয়ে যায়। সামাজিক যোগাযোগ মাধ্যমের তথ্য অনুসারে, মালিকপক্ষ বিলম্বিত উদ্বোধন ও ব্যয়বহুল সরঞ্জাম মেরামতকে বন্ধের জন্য দায়ী করেন। তারপর অনলাইন অর্ডারের মাধ্যমে ব্যবসাটি পরিচালিত হতে থাকে। কোপিং কুকিজের কাজের ধরন গ্রেসিয়াস পাইসসহ অন্যান্য ব্যবসাগুলোকে তাদের আয়ের একটি অংশ অলাভজনক গোষ্ঠীগুলোকে দান করতে অনুপ্রাণিত করে।   তথ্যসূত্র    বহিঃসংযোগ     বিষয়শ্রেণী:২০২০-এ প্রতিষ্ঠিত রেস্তোরাঁ বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:২০২০-এ ওয়াশিংটনে (অঙ্গরাজ্য) স্থাপনা বিষয়শ্রেণী:সিয়াটেলে বেকারি
মাইকেল চ্যাং (জন্ম ফেব্রুয়ারি ২২, ১৯৭২) একজন প্রাক্তন মার্কিন পেশাদার টেনিস খেলোয়াড়। ১৯৮৯ সালে মাত্র ১৭ বছর বয়সে তিনি ফ্রেঞ্চ ওপেন জয় করলে, সর্ব কনিষ্ঠ পুরুষ একক গ্র্যান্ড স্ল্যাম বিজেতা হিসেবে বেশি পরিচিতি লাভ করেন।   তথ্যসূত্র   বিষয়শ্রেণী:মার্কিন টেনিস খেলোয়াড় বিষয়শ্রেণী:১৯৭২-এ জন্ম বিষয়শ্রেণী:চীনা বংশোদ্ভূত মার্কিন ব্যক্তি বিষয়শ্রেণী:মার্কিন বিনিয়োগকারী বিষয়শ্রেণী:মার্কিন পুরুষ টেনিস খেলোয়াড় বিষয়শ্রেণী:মার্কিন স্মৃতিকথাকার বিষয়শ্রেণী:ফ্রেঞ্চ ওপেন বিজয়ী বিষয়শ্রেণী:পুরুষদের এককে গ্র্যান্ড স্ল্যাম (টেনিস) চ্যাম্পিয়ন বিষয়শ্রেণী:আন্তর্জাতিক টেনিসের হল অব ফেমে প্রবেশকারী বিষয়শ্রেণী:জীবিত ব্যক্তি বিষয়শ্রেণী:অলিম্পিকে মার্কিন যুক্তরাষ্ট্রের টেনিস খেলোয়াড় বিষয়শ্রেণী:১৯৯২ গ্রীষ্মকালীন অলিম্পিকের টেনিস খেলোয়াড় বিষয়শ্রেণী:২০০০ গ্রীষ্মকালীন অলিম্পিকের টেনিস খেলোয়াড় বিষয়শ্রেণী:২০শ শতাব্দীর মার্কিন পুরুষ ক্রীড়াবিদ
বিপন্ন ভাষা () হলো সেই ভাষা যা বিলুপ্ত হয়ে যাওয়ার আশঙ্কা থাকে, এর ব্যবহারকারীদের মৃত্যু বা অন্য ভাষা ব্যবহারের মধ্য দিয়ে। যখন কোনো ভাষার ব্যবহারকারী অবশিষ্ট থাকে না, তখনই ভাষা হারিয়ে বা বিলুপ্ত হয়ে যায় এবং অন্তর্হিত বা মৃত ভাষা হিসেবে পরিগণিত হয়। সংরক্ষিত বা লিখিত পাণ্ডুলিপি অধ্যয়ন ও গবেষণার মাধ্যমে বিলুপ্ত ভাষা বা মৃত ভাষা অবলোকিত হয়, কিন্তু ভাষী (ভাষা ব্যবহারকারী বা ভাষক) ছাড়া এটি লুপ্ত এবং বিলোপপ্রাপ্ত হয়। যদিও পুরো মানব ইতিহাসে ভাষা ক্রমাগত বিলুপ্ত হয়ে থাকে, তবুও সাম্প্রতিক সময়ে বিশ্বায়ন, নব্য-উপনিবেশবাদ এবং অর্থনৈতিকভাবে শক্তিশালীদের ভাষা অন্য ভাষার উপর আধিপত্য বিস্তারের ফলে আশঙ্কাজনক হারে ভাষা বিলোপপ্রাপ্ত হচ্ছে।  অধিক প্রচলিত ভাষা তুলনামূলক কম প্রচলিত ভাষার উপর প্রভাব বিস্তার করে, ফলে শেষমেশ তা বিলুপ্ত হয়ে যায়। বিশ্বে সবমিলিয়ে কত ভাষা আছে, তা অজানা। তবে নানাভাবে অনুমান করা হয়। সাধারণ বিদিত ভাষ্য হলো, বর্তমানে প্রচলিত ভাষার সংখ্যা ৬০০০ থেকে ৭০০০ এর মধ্যে এবং ২১০০ সনের মধ্যে এর নব্বই শতাংশই হারিয়ে যাবে বা বিলুপ্ত হয়ে যাবে। ২০টি অধিক প্রচলিত ও পরিচিত ভাষার প্রত্যেকটিতে কথা বলে ৫০ মিলিয়নের বেশি লোক, যা বিশ্বের জনসংখ্যার অর্ধেক, অপরদিকে অন্যান্য ভাষাগুলোতে কথা বলে ক্ষুদ্র নৃ-গোষ্ঠীরা, যার সংখ্যা ১০,০০০ এর অধিক হবে না।  বিষয়শ্রেণী:বিপন্ন ভাষা
গোগা ভারতের দিল্লি জাতীয় রাজধানী অঞ্চলের উত্তর পশ্চিম জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে গোগা শহরের জনসংখ্যা হল ৩৭৬৬ জন। এর মধ্যে পুরুষ ৫৪%, এবং নারী ৪৬%।  এখানে সাক্ষরতার হার ৬৮%, । পুরুষদের মধ্যে সাক্ষরতার হার ৭৪%, এবং নারীদের মধ্যে এই হার ৬০%। সারা ভারতের সাক্ষরতার হার ৫৯.৫%, তার চাইতে গোগা এর সাক্ষরতার হার বেশি।  এই শহরের জনসংখ্যার ১৬% হল ৬ বছর বা তার কম বয়সী।   তথ্যসূত্র   বিষয়শ্রেণী:দিল্লির পাড়া
মহিপুর উপজেলা বাংলাদেশের পটুয়াখালী জেলার কলাপাড়া উপজেলার একটি থানা।   প্রতিষ্ঠাকাল  ২০১৬ সালের ২৯ ফেব্রুয়ারি মহিপুর থানার অনুমোদন দেওয়া হয় এবং একই বছরের ২৮ মে নবনির্মিত মহিপুর থানা উদ্বোধন হয়। এটি পূর্বে মহিপুর পুলিশ তদন্ত কেন্দ্র ছিল।   প্রশাসনিক এলাকাসমূহ  কলাপাড়া উপজেলার ১টি পৌরসভা ও ৪টি ইউনিয়নের প্রশাসনিক কার্যক্রম মহিপুর থানার অধীন।  পৌরসভা:  কুয়াকাটা  ইউনিয়নসমূহ:  ১নং মহিপুর  ২নং লতাচাপলী  ৩নং ধুলাসার  ৪নং ডালবুগঞ্জ   আরও দেখুন   কলাপাড়া উপজেলা  পটুয়াখালী জেলা  বাংলাদেশের থানাসমূহের তালিকা   তথ্যসূত্র    বহিঃসংযোগ   বিষয়শ্রেণী:পটুয়াখালী জেলার থানা বিষয়শ্রেণী:কলাপাড়া উপজেলা
গিরগিটি ২০২৫ সালের একটি বাংলা ভাষার ভারতীয় রহস্যধর্মী নাট্য চলচ্চিত্র। কাহিনী ও চিত্রনাট্য লেখার সাথে পরিচালনা করেছেন অর্পণ সরকার। প্রধান চরিত্রে অভিনয় করেছেন সৌরভ দাস, জ্যামি ব্যানার্জি ও পায়েল রায়।  অভিনয়শিল্পী  রিতেশ চরিত্রে সৌরভ দাস  রণজয় চরিত্রে জ্যামি ব্যানার্জি  তানিয়া চরিত্রে পায়েল রায়  পিতা হিসেবে সুদীপ মুখোপাধ্যায়  মাসি হিসেবে স্বাতী মুখার্জি  পুলিশ অফিসারের চরিত্রে দেবরাজ মুখার্জি  সৌমিও চরিত্রে ভিকি নন্দী  মধুশ্রী পাল মুক্তি ২০২৫ সালের ৭ই মার্চ পশ্চিমবঙ্গের প্রেক্ষাগৃহে মুক্তি পায়।  তথ্যসূত্র  বহিঃসংযোগ    বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:২০২০-এর দশকের বাংলা ভাষার চলচ্চিত্র
রানা গুরমিত সিং সোধি (জন্ম ৯ জানুয়ারী ১৯৫৪) একজন ভারতীয় রাজনীতিবিদ এবং একজন ভারতীয় জনতা পার্টি  পাঞ্জাবের নেতা এবং একজন প্রাক্তন আন্তর্জাতিক শুটার। সোধি এর আগে কংগ্রেস পার্টিতে ছিলেন এবং ২০০২ সাল থেকে পাঞ্জাবের ফিরোজপুর জেলার গুরু হর সাহাই থেকে পাঞ্জাব আইনসভার সদস্য (এমএলএ) ছিলেন।    রাজনৈতিক পেশা  তিনি ১৯৭৬ সালে যুব কংগ্রেসের সদস্য হন।  তিনি পরপর ২০০২, ২০০৭, ২০১২ এবং ২০১৭ সালে পাঞ্জাব বিধানসভায় নির্বাচিত হয়েছিলেন। এর আগে তিনি কংগ্রেস লেজিসলেটিভ পার্টির চিফ হুইপ হিসেবেও কাজ করেছেন। ২০১৮ সালের এপ্রিলে, তিনি ক্রীড়া ও যুব বিষয়ক মন্ত্রী হিসেবে পাঞ্জাব মন্ত্রিসভায় অন্তর্ভুক্ত হন।  ২০২২ সালের পাঞ্জাব বিধানসভা নির্বাচনের আগে, রানা গুরমিত সিং সোধি কংগ্রেস পার্টি থেকে পদত্যাগ করেন এবং ২০২১ সালের ডিসেম্বরে বিজেপিতে যোগ দেন। সোধি পাঞ্জাবের প্রাক্তন মুখ্যমন্ত্রী ক্যাপ্টেন অমরিন্দর সিং-এর মন্ত্রিসভায় ক্রীড়া মন্ত্রী ছিলেন, কিন্তু নতুন মুখ্যমন্ত্রী চরণজিৎ সিং চান্নির মন্ত্রিসভা থেকে তাঁকে বাদ দেওয়া হয়েছিল।   দ্বিগুণ ক্ষতিপূরণ মামলা  সরকার কর্তৃক অধিগ্রহণকৃত জমি সম্পর্কিত দ্বিগুণ ক্ষতিপূরণ কেলেঙ্কারিতে তাঁর নাম রয়েছে। ২০১৪ সালের জুলাই মাসে পূর্ববর্তী এসএডি-বিজেপি সরকারের সময় ফিরোজপুরের মোহন কে উত্তর গ্রামে অধিগ্রহণ করা জমির জন্য দ্বিগুণ ক্ষতিপূরণ নেওয়ার জন্য ২০২০ সালে মুখ্যসচিবের অধীনে একটি আন্তঃবিভাগীয় কমিটি মন্ত্রীকে অভিযুক্ত করেছিল। ভারতের সুপ্রিম কোর্টে ১.৮৩ কোটি টাকা পুনরুদ্ধারের জন্য একটি মামলা বিচারাধীন রয়েছে। ভারত সরকার কর্তৃক অধিগ্রহণকৃত জমি সংক্রান্ত দ্বিগুণ ক্ষতিপূরণ কেলেঙ্কারির মামলাগুলি (১ কোটি ৮৩ লক্ষ টাকা) ভারতের সুপ্রিম কোর্টে তাঁর বিরুদ্ধে বিচারাধীন রয়েছে।   তথ্যসূত্র   বিষয়শ্রেণী:পাঞ্জাবের ভারতীয় জনতা পার্টির রাজনীতিবিদ বিষয়শ্রেণী:পাঞ্জাব (ভারত) বিধানসভার সদস্য ২০১৭-২০২২ বিষয়শ্রেণী:পাঞ্জাব (ভারত) বিধানসভার সদস্য ২০১২-২০১৭ বিষয়শ্রেণী:পাঞ্জাব (ভারত) বিধানসভার সদস্য ২০০৭-২০১২ বিষয়শ্রেণী:পাঞ্জাব (ভারত) বিধানসভার সদস্য ২০০২-২০০৭ বিষয়শ্রেণী:জীবিত ব্যক্তি বিষয়শ্রেণী:পাঞ্জাব, ভারতের ভারতীয় জাতীয় কংগ্রেসের রাজনীতিবিদ বিষয়শ্রেণী:১৯৫৪-এ জন্ম
ফিংড়ী ইউনিয়ন খুলনা বিভাগের অন্তর্গত সাতক্ষীরা জেলার সাতক্ষীরা সদরের একটি ইউনিয়ন। ফিংড়ী সাতক্ষীরা সদর উপজেলার একটি অন্যতম ঐতিহ্যবাহী ও বৃহত্তম জনপদ।  অবস্থান ও আয়তন ফিংড়ী  ইউনিয়নের আয়তন ৮২৫৭ একর (২৯ বর্গ কিমি) ।  জনসংখ্যা ২০০১ সালের পরিসংখ্যান অনুযায়ী ফিংড়ী ইউনিয়নের লোকসংখ্যা ২৯,৪৬০ জন। এর মধ্যে পুরুষ ১৫,২০৩ জন এবং মহিলা ১৪,২৫৭ জন। প্রশাসনিক কাঠামো ফিংড়ী ইউনিয়ন সাতক্ষীরা সদর উপজেলার আওতাধীন ১৪নং ইউনিয়ন পরিষদ। ইউনিয়নে একটি হাট-বাজার রয়েছেঃ ফিংড়ী বাজার সাতক্ষীরা।  শিক্ষা ব্যবস্থা ফিংড়ী ইউনিয়নের সাক্ষরতার হার ৪৯%। এ ইউনিয়নে ১ট কলেজ, ৭টি উচ্চ মাধ্যমিক বিদ্যালয়, ৭টি মাদ্রাসা ও ২৪টি প্রাথমিক বিদ্যালয় রয়েছে। ধর্মীয় অবকাঠামো ফিংড়ী ইউনিয়নে ৪টি মসজিদ, ৩টি মন্দির, ১টি এতিমখানা, ১টি ঈদগাহ এবং ১টি মাজার রয়েছে। ক্রীড়া ও সাংস্কৃতিক সংগঠন ফিংড়ী ইউনিয়নে খেলাধুলার ক্ষেত্রে ফিংড়ী পাইওনিয়ার ক্লাব এবং সাংস্কৃতিক সংগঠন হিসাবে ফিংড়ী নাট্ট গোষ্টি রয়েছে। এছাড়ারাও বিভিন্ন এনজিও সমুহ মাঝে মাঝে বিভিন্ন জনসচেতনতা মূলক কার্যক্রমের অংশ হিসেবে নাটিকা, সংগীতানুষ্ঠান ইত্যাদি প্রদর্শন করে থাকে। তথ্যসূত্র  বহিঃসংযোগ ফিংড়ী ইউনিয়নের তথ্য বাতায়ন   বিষয়শ্রেণী:সাতক্ষীরা সদর উপজেলার ইউনিয়ন বিষয়শ্রেণী:সাতক্ষীরা জেলার ইউনিয়ন
বরপেটা জেলার বজালী মহকুমার অন্তর্গত বনগাঁওর এক বার্ষিক ধর্মোৎসব হল বনগাঁও সভা মহোৎসব। শতবর্ষ পেরনো এই সভা উৎসব প্রতি বছর মাঘ-ফাল্গুন মাসের ভীষ্মাষ্টমী-এর দিন হোম-যজ্ঞের দ্বারা আরম্ভ করা হয়। বনগাঁও এবং এর দাঁতিকাষরীয়া অঞ্চলটিকে মহামারি, অরাজকতা ইত্যাদির থেকে বাচানোর জন্য সমূহ গঞাই মিলিত হয়ে হোম-যজ্ঞের মাধ্যমে জগন্নাথ মহাপ্রভুর শ্রীচরণে সেবা করাই এই সভার মুখ্য উদ্দেশ্য। এ ছাড়াও কৃষি কর্ম শেষ করার পরে সমূহ জনতা একবার মিলিত সুযোগ লাভ করে। বনগাঁও সভা উৎসবের স্মৃতিগ্রন্থ, বনগাঁও সভা উৎসবের ইতিবৃত্তি, অখিল চন্দ্র শর্মা, পৃষ্ঠা নং ১২  সভার স্থান আদিতে প্রথম সভার স্থান খারপরা পথ ছিল। সেখানে অস্থায়ীভাবে বেদী নির্মাণ করে ১৩০৮ সালের (ইং ১৯০১ সাল) ভীষ্মাষ্টমীতে প্রথম সভা শুরু হয়েছিল। এই সভা প্রথম তিনদিনের শুরু হয়েছিল যদিও পরে পাঁচদিনের শুরু করে। তার কয়েক বছর পরে গ্রামের কেন্দ্রস্থলের প্রাথমিক বিদ্যালয়ের দক্ষিণদিকের মাটি জনতার নামে কিনে সেখানে সভার স্থান ঠিক করে। তখন থেকে সেই স্থানেে সভা তৈরি করে আসা হচ্ছে। বনগাঁও সভা উৎসবের স্মৃতিগ্রন্থ, বিহঙ্গম দৃষ্টিত বনগাঁওর শ্রীশ্রীজগন্নাথ মহাপ্রভুর সভা উৎসব, শ্রীকনক চন্দ্র মেধি, পৃষ্ঠা নং ১৯ অন্যান্য অনুষ্ঠান সভার সঙ্গে সঙ্গতি রেখে কামরূপীয়া ঢুলীয়া বা কৈহাটীর ঢুলীয়া, ওজাপালি এবং যাত্রাপার্টীর ভাওনা এক বিশেষ আকর্ষণ হিসাবে চিহ্নিত হয়ে আসছে।   ইতিবৃত্ত ১৩০৪ সালের ২৯ জৈষ্ঠ্য, ইংরাজী ১৮৯৭ সালে নিম্ন আসামে হওয়া প্রলয়ংকরী ভূমিকম্প-এর কবলে পড়ে বরপেটা জেলার (পুরানো কামরূপ জেলা) ছোটক্ষেত্রী অঞ্চলের বহু অনিষ্ট হয়েছিল। ভূমিকম্পের পরের বানজল এবং তার ঠিক পরের মহামারি সংহার মূর্ত্তি ধারণ করা সময়ে সেই অঞ্চল থেকে উঠে এসে কিছু মানুষ বনগাঁওতে এসে ঠাই নিয়েছিল এবং মহামারি থেকে রক্ষা পাওয়ার জন্য মানুষগুলি এক হয়ে একটি মেল তৈরি করে। এই মেলটিতে সমস্ত মানুষ এক হয়ে জনতার মধ্যে একতা, সংহতি, শান্তি, ভ্রাতৃত্ববোধ বাজিয়ে রাখা এবং বিপদ থেকে রক্ষা পাবার জন্য একটি পাঁচদিনের সভা শুরুর সিদ্ধান্ত গ্রহণ করে। সেই সিদ্ধান্ত মর্মে শ্রীশ্রী জগন্নাথ মহাপ্রভুর উদ্দেশ্যে মাঘ মাসের ভীষ্মাষ্টমী তিথিতে হোমের দিন ধার্য করে। হোমের আগের দিন সভার গোন্ধ এবং সেইদিন গোঁসাই স্থাপন করার সিদ্ধান্ত নেয়।   প্রতিষ্ঠাতা ব্যক্তিসকল ভাটিগোমূরা চুপার ধর্ম্মেশ্বর শর্ম্মা, বাপুরাম ভূঞা, দুতিরাম পাঠক, কেত্রা কলিতা বরগোমূরা সুপার চেনী রাম পণ্ডিত, রূপারাম ডেকা, কান্দ্রা মেধি, উগ্র মেধি বতিয়া সুপার ইন্দুর তালুকদার, গুণারাম তালুকদার, কেতেরু গ্রামবুঢ়া, পহরু তালুকদার ঠেকা সুপার গেরা পাঠক, মুলুং কাহার ব্রাহ্মণ সুপার সভা অধ্যাপক লোকনাথ শর্মা, বনমালী শর্মা, গঙ্গা শর্মা, গোবিন্দ শর্মা, লম্বো শর্মা পাকা সুপার পঞ্চানন লহকর, তপা গ্রামবুঢ়া গোঁসাই সুপার সর্বেশ্বর অধিকারী, সূর্যকান্ত গোস্বামী।  তথ্যসূত্র  বিষয়শ্রেণী:উৎসব বিষয়শ্রেণী:আসামের উৎসব
ডান|থাম্ব|200x200পিক্সেল| ভারতের বিভিন্ন দলিত দল দ্বারা ব্যবহৃত পতাকা ভারতের রিপাবলিকান পার্টি (গণতান্ত্রিক) ছিল ভারতের একটি রাজনৈতিক দল। দলের নেতা ও দলের সভাপতি ছিলেন টিএম কাম্বলে। টিএম কাম্বলের মৃত্যুর পর নন্দ টি কাম্বলে দলের সভাপতি হন।  দলটি ভারতের রিপাবলিকান পার্টির একটি বিভক্ত দল ছিল। ২০০৪ সালের নির্বাচনের পরে, লোকসভার মধ্যে এটির সামান্য প্রতিনিধিত্ব ছিল এবং এটি ক্ষমতাসীন সংযুক্ত প্রগতিশীল জোটের সদস্য ছিল। দলটির এর উপস্থিতি মহারাষ্ট্রে সীমাবদ্ধ ছিল।  ৫ মে ২০১১-এ, আরপি(ডি) নিজেকে বিজেপি- নেতৃত্বাধীন এনডিএ- এর সাথে যুক্ত করে। ২০১৫ সালে, এটি প্রধানমন্ত্রী প্রার্থী- নরেন্দ্র মোদীর জন্য ২৬টি রাজনৈতিক মিত্রদের মধ্যে একটি হিসাবে তালিকাভুক্ত হয়েছিল।  ২৮ সেপ্টেম্বর ২০১৫-এ, আরপি(ডি) ছিল মহারাষ্ট্রের ১৬টি পক্ষের মধ্যে একটি যেটিকে নিরীক্ষিত ব্যালেন্স শীট এবং ২০০৫ সালের আইটি রিটার্ন নথি জমা না দেওয়ার জন্য নিবন্ধনমুক্ত করা হয়েছিল। ফলে তারা তাদের সরকারি নির্বাচনী প্রতীক হারিয়েছে।   তথ্যসূত্র   বিষয়শ্রেণী:আম্বেদকরবাদী রাজনৈতিক দল বিষয়শ্রেণী:দলিত রাজনীতি বিষয়শ্রেণী:মহারাষ্ট্রের রাজনৈতিক দল বিষয়শ্রেণী:ভারতের রিপাবলিকান পার্টি বিষয়শ্রেণী:মহারাষ্ট্রের বিলুপ্ত রাজনৈতিক দল
সেট তত্ত্বে, কান্টরের কূটাভাস বিবৃত করে যে সমস্ত কার্ডিনালিটির কোন সেট নেই। 'কোন বৃহত্তম অঙ্কবাচক সংখ্যা নেই' এই উপপাদ্য থেকে এই কূটাভাসটি উদ্ভূত। অপরিপাট্য ভাষায়, কূটাভাসটি হলো যে সমস্ত সম্ভাব্য "অসীম আকারের" সংগ্রহ কেবলমাত্র মাত্র অসীম নয়, বরং এতটাই অসীম বড় যে এর নিজস্ব অসীম আকার সেই সংগ্রহে থাকা অসীম আকারগুলির কোনওটির সাথেই মেলে না।  এই সমস্যাটি স্বতঃসিদ্ধ সেট তত্ত্বে সমাধান করা হয় এই ঘোষণা করে যে এই সংগ্রহটি একটি সেট নয় বরং একটি যথাযথ শ্রেণী; ফন নিউম্যান-বার্নাইস-গোডেল সেট তত্ত্বে এটি এবং আকারের সীমাবদ্ধতার স্বতঃসিদ্ধ থেকে অনুসরণ করে যে এই যথাযথ শ্রেণীটি সমস্ত সেটের শ্রেণীর সাথে bijection সম্পর্কিত হতে হবে। সুতরাং, শুধুমাত্র অসীম সংখ্যক অসীমতাই নেই, বরং এই অসীমতা এত বড় যে এটি যে অসীমতাগুলিকে গণনা করে, সেই সবকটির চেয়ে বড়।  এই কূটাভাসটি গেয়র্গ কান্টরের নামে নামকরণ করা হয়েছে, যিনি ১৮৯৯ সালে (বা ১৮৯৫ এবং ১৮৯৭ এর মধ্যে) প্রথম এটি সনাক্ত করার কৃতিত্ব পান। অন্য অনেক "কূটাভাস" এর মতো এটি আসলে পরস্পর বিরোধী নয় তবে একটি ভুল অন্তর্দৃষ্টির ইঙ্গিত মাত্র, এই ক্ষেত্রে অসীমতার প্রকৃতি এবং একটি সেটের ধারণা সম্পর্কে। অন্যভাবে বলা যায়, এটি সরল সেট তত্ত্বের সীমার মধ্যে আপাতবিরোধী এবং তাই প্রমাণ করে যে এই তত্ত্বের অসতর্ক স্বতঃসিদ্ধীকরণ অসঙ্গত।   বিবৃতি এবং প্রমাণ  কূটাভাসটি ব্যাখ্যা করার জন্য বোঝা প্রয়োজন যে কার্ডিনাল সংখ্যা সম্পূর্ণভাবে সজ্জিত (totally ordered), যাতে একটি সংখ্যা অন্যটির তুলনায় বড় বা ছোট তা বলা যায়।  তারপর Cantor এর কূটাভাসের বিবৃতি হলো :  এই সত্যটি একটি সেটের পাওয়ার সেটের মূলত্বের উপর কান্টরের উপপাদ্যের সরাসরি পরিণতি।কান্টরের উপপাদ্যের আরেকটি ফলাফল হল যে কার্ডিনাল সংখ্যাসমূহ একটি সঠিক শ্রেণী গঠন করে। অর্থাৎ, এগুলিকে একক সেটের উপাদান হিসাবে একসাথে রাখা যায় না।  আলোচনা এবং ফলাফল  যেহেতু কার্ডিনাল সংখ্যাসমূহ অর্ডিনাল সংখ্যার সাথে সূচীকরণের মাধ্যমে সু-সজ্জিত (দেখুন কার্ডিনাল নম্বর, আনুষ্ঠানিক সংজ্ঞা ), এই কূটাভাস এও প্রতিষ্ঠিত করে যে কোনও সর্ববৃহৎ অর্ডিন্যাল সংখ্যা নেই; বিপরীতভাবে, পরবর্তী বিবৃতিটি কান্টরের প্যারাডক্সকে বোঝায়। বুরালি-ফর্টি প্যারাডক্সে এই সূচী প্রয়োগ করে আমরা আরেকটি প্রমাণ পাই যে কার্ডিনাল সংখ্যাগুলি একটি সেটের পরিবর্তে একটি সঠিক শ্রেণী, এবং (অন্তত ZFC বা ভন নিউম্যান-বার্নেস-গোডেল সেট তত্ত্বে ) এটি অনুসরণ করে যে সেখানে কার্ডিনালের ক্লাস এবং সমস্ত সেটের ক্লাসের মধ্যে একটি দ্বিখণ্ডন বা bijection। যেহেতু প্রতিটি সেট এই পরবর্তী শ্রেণীর একটি উপসেট, এবং প্রতিটি কার্ডিনালিটি কোনও সেটের কার্ডিনালিটি (সংজ্ঞা অনুযায়ী), স্বাভাবিকভাবে বোঝা যায় যে কার্ডিনালগুলোর সংগ্রহের "কার্ডিনালিটি" কোনও সেটের কার্ডিনালিটির চেয়েও বড়: এটি যেকোনো প্রকৃত অসীমতার চেয়েও বেশি অসীম।  এটিই কান্টরের "প্যারাডক্স" এর প্যারাডক্সিক্যাল প্রকৃতি।   তথ্যসূত্র        বহিঃসংযোগ    An Historical Account of Set-Theoretic Antinomies Caused by the Axiom of Abstraction: report by Justin T. Miller, Department of Mathematics, University of Arizona.  PlanetMath.org: article.  বিষয়শ্রেণী:অঙ্কবাচক সংখ্যা বিষয়শ্রেণী:গাণিতিক যুক্তিবিজ্ঞান বিষয়শ্রেণী:গেয়র্গ কান্টর
এএফসি অনূর্ধ্ব-২৩ এশিয়ান কাপ, যা পূর্বে এএফসি অনূর্ধ্ব-২২ চ্যাম্পিয়নশিপ এবং এএফসি অনূর্ধ্ব-২৩ চ্যাম্পিয়নশিপ নামে পরিচিত ছিল। এটি এশিয়ান ফুটবল কনফেডারেশন (এএফসি) কর্তৃক আয়োজিত একটি দ্বিবার্ষিক আন্তর্জাতিক ফুটবল প্রতিযোগিতা। এতে এশিয়ার পুরুষ অনূর্ধ্ব-২৩ জাতীয় দলগুলো অংশ নেয়। টুর্নামেন্টের যে সংস্করণগুলো জোড় বছরে অনুষ্ঠিত হয় সেগুলো অলিম্পিক গেমসের যোগ্যতা অর্জনের প্রক্রিয়ার সাথে যুক্ত থাকে। এই টুর্নামেন্টের শীর্ষ তিনটি দল সরাসরি অলিম্পিকে খেলার যোগ্যতা অর্জন করে এবং চতুর্থ স্থানে থাকা দলটি স্লট বরাদ্দের ওপর নির্ভর করে একটি আন্তঃমহাদেশীয় প্লে-অফ ম্যাচে অংশ নিতে পারে।